《介山游洞庭归过橙斋叠还字韵见赠即席奉答》
清代·吴之振

十载邮筒记往还，今朝杖履得跻攀。人来万壑千岩里，诗在三唐两宋间。

数遍藏书推拂水，偶思快友话横山。澜翻几换输赢局，神手应夸我辈闲。

作者简介：（1640—1717）浙江石门人，字孟举，号橙斋，又号黄叶村农。康熙时贡生，官内阁中书。旋归隐。与吕留良合选《宋诗钞》，又有《黄叶村庄诗集》。